március 19.

nagyböjt VI. szombat hajnali szolgálatán

***„Isten az Úr…”, majd pedig tropár, 1. hang.***

AZ ÁLTALÁNOS FELTÁ**MA**DÁST \* kínszenvedésed előtt bebi**zo**nyítva \* Lázárt támasztottad föl halottaiból, Krisztus Is**te**nünk. \* Azért mi is, mint ama **gyer**mekek, \* kik a győzelem jelképét hozták **e**léd, \* néked, mint a halál legyőzőjének **ki**áltjuk: \* Hozsanna a ma**gas**ság**ban**, \*’ áldott aki az **Úr** nevében jő! *(3x)*

 Az 1. zsoltárcsoport (16. kathizma - 109-117. zsoltár -) után kathizmálion, 1. hang.

MÁRTÁNAK ÉS MÁRIÁNAK KÖNNYEIN megin**dul**va \* úgy rendelkeztél, hogy a sír elől gördítsék el **a** követ; \* hangos szavaddal a halottat föltámasz**tot**tad. \* Ezáltal megalapoztad az egyetemes föltámadásba vetett hitet is, É**let**adó. \* Dicsőség a te erődnek, Üdvö**zí**tőnk! \* Dicsőség a te ha**tal**mad**nak**. \*’ Dicsőség neked, ki igéddel min**dent** összefogtál!

***Dicsőség… most és… Még egyszer ugyanez.***

***A 2. zsoltárcsoport (17. kathizma - 118. zsoltár -) után „Az angyalok gyülekezete…”, amajd pedig kathizmálion, 5. hang.***

A BÖLCSESSÉG ÉS ÖRÖK TU**DÁS** FORRÁSA, \* amikor Betániá**ba** érkeztél, \* a Mártával levőktől **meg**kérdezted: \* „Hová tettétek bará**to**mat, Lázárt?”, \* akiért könnyeket is hullattál, **ó** kegyelmes. \* Majd pedig a négy napja halottat egy szavaddal föl**tá**masztottad, \* mint irgalmas és em**ber**szerető, \*’ és mint élet**a**dó Urunk.

***Dicsőség… most és… Ismét ugyanaz.***

***„Látván Krisztus feltámadását…”, majd pedig 50. zsoltár.***

KÁNON:

*Kathizmálion:*

***4. hang. Minta: Elcsodálkozott József…***

EGYÜTT ÁLLVÁN KRISZTUS **E**LŐTT \* Lázár keservesen sí**ró** húgai, \* jajgatva mondták **ne**ki: \* „Uram, **Lá**zármeghalt!” \* Ő pedig, bár mint Isten, tudott sírhe**lyé**ről, \* így kérdezőskö**dött** felőle: \* Hová tetté**tek** őt? \* És miután a sír**hoz** érkezett, \* bekiáltott a negyednapos Lá**zár**nak. \*’ Ez pedig azonnal föltámadt, és imádta az őt **föl**támasztót.

***Dicsőség… most és… 8. hang.***

MINT TEREMTŐ MINDENT **E**LŐRE TUDVÁN \* arról, ami Betá**ni**ában történt \* előre megmondtad ta**nít**ványaidnak: \* Lázár, a mi ba**rá**tunk ma elhunyt. \* És bár tudtad, mégis megkérdezted: „Ho**vá** tettétek őt?” \* S emberi módon könnyezve az Atyához **fo**hászkodtál föl. \* Aztán pedig Urunk, az alvilágból kihívtad őt, **a**kit szerettél, \* és a negyedik napja halott Lázárt **föl**támasztottad. \* Ezért mi is így **ki**áltunk hozzád: \* Fogadj el minket, **Krisz**tus Istenünk, \* kik neked dicsőítést bátorkodunk **föl**ajánlani, \*’ és méltass mindnyájunkat a te nagy **di**csőségedre!

#### VI. ÓDA. *Irgalmazz nekem, Üdvözítőm…* (8. hang).

Mint valóságos Isten, tudtál Lázár haláláról, és azt tanítványaidnak előre tudomásukra hoztad, Uralkodónk, hogy bebizonyítsd nekik a te istenséged korlátlan működését.

Te, a végtelen Uralkodó, véges testben Betániába érkezve emberként megsiratod Lázárt, aztán mint Isten, akaratoddal feltámasztod a negyedik napja halottat.

***Irmosz:***

IRGALMAZZ NEKEM ÜDVÖZÍTŐM, \* mert nagy azén gonoszságom, \* és a rosszaság örvényéből \* kérlek, vezess ki engem, \* mert hozzád kiáltok, hallgass meg engem, \* üdvösségem Istene!

#### Konták:

### **2. hang.**

KRISZTUS, MIND**NYÁ**JUNK ÖRÖME, \* az igazság és a vi**lá**gosság, \* az élet és a világ **fel**támadása \* jóindulatával meg**je**lent a földön, \* és a föltáma**dás** mintája lett, \*’ hogy mindenkinek isteni bűnbocsánatot **a**jándékozzon.

***Ikosz:***

A mindenség Teremtője tanítványainak már előre elmondta ezeket: \* „Testvéreim és bizalmas barátaim! \* A mi barátunk elszenderült.” \* Ezeknek elmondtad \* és ki is oktattad őket arról, \* hogy mint a mindenség Teremtője, mindent tudsz: \* „Induljunk tehát útnak, hogy megnézzük ezt a titokzatos sírt, \* s majd meglátjuk Mária sírását és Lázársírját. \* Ott ugyanis csodát akarok végbevinni, még a kereszt bevezetéseként, \* hogy mindenkinek isteni bűnbocsánatot ajándékozzak”.

#### VII. ÓDA. *A Júdeából származott…*

Barátodat megsirattad, s Márta sírását megszüntetted, könyörületes, és önkéntes szenvedéseddel letöröltél néped arcáról minden könnyet. Atyáinknak Istene, áldott vagy te!

Élet sáfára, Üdvözítőnk, a holtat mint szendergőt előhívtad, szavaddal az alvilág gyomrát felnyitottad, s feltámasztottad azt, aki zengi: Atyáinknak Istene, áldott vagy te!

Feltámasztottad, Uralkodónk, a halottat, kinek már szaga volt, s akit halotti leplekkel megkötöztek. Engem bűneim tartanak bilincsekben, de te támassz fel, és én is zengem: Atyáinknak Istene, áldott vagy te!

***Irmosz:***

A JÚDEÁBÓL SZÁRMAZOTT IFJAK \* hajdan Babilonban a háromsági hittel \* a kemence lángját taposták, énekelvén: \* Atyáinknak Istene, áldott vagy te!

#### VIII. ÓDA. *A mennyei Királyt…*

Mint halandó, kérdezősködsz, de mint Isten, egy szavaddal feltámasztod a negyednapos halottat. Ezért magasztalunk téged, Üdvözítőnk, mindörökké.

A bátyja életéért érzett hálás kötelességét leróva Mária drága kenetet hoz neked, Uralkodó, s magasztal téged mindörökké.

Mint ember, segítségül hívod az Atyát, s mint Isten, feltámasztod Lázárt. Ezért magasztalunk téged, Krisztus, mindörökké!

Dicsérjük, áldjuk, imádjuk az Urat…

***Irmosz:***

A MENNYEI KIRÁLYT, \* kit az angyali hadak énekelnek, \* dicsérjétek és magasztaljátok \* mindörökké!

#### ***Az Istenszülő magasztaló éneke.***

#### IX. ÓDA. *Valóban Istenszülőnek…*

Atyádat tisztelve megmutatod, Krisztus, hogy nem vagy Isten ellen, hiszen hozzá imádkozva támasztottad fel hatalmaddal a negyednapos halottat.

Feltámasztod, Krisztus, a sírból a negyednapos Lázárt, s így mindenkinek megmutatod harmadnapi feltámadásod leghitelesebb tanúját.

Mész, könnyezel, beszélsz, Üdvözítőm, emberi tevékenységedet mutatva, aztán feltámasztod Lázárt, kinyilvánítva isteni működésedet is.

A két természetedben külön-külön is működő szabad akaratoddal kifejezhetetlen módon vitted végbe, Uralkodó Üdvözítőm, az én üdvözítésem müvét.

Irmosz:

VALÓBAN ISTENSZÜLŐNEK vallunk téged, \* tisztaságos Szűz Mária, \* kik általad üdvözülünk, \* a test nélküli angyali karokkal magasztalván téged.

#### ***„Szent az Úr…”, majd pedig fényének:***

Igéd hallatára, ó Isten Igéje, Lázár most előlép, és visszatér az életre, a nép pedig pálmákkal tisztel téged, Hatalmas, mert haláloddal végérvényesen megsemmisítetted az alvilág hatalmát.

***Dicsőség… Ugyanez.***

***Most és…***

Krisztus Lázár révén már kifosztott téged, halál. Hol van, alvilág, a te győzelmed? Betániának feléd hangzó jajszava már tovatűnt. Emeljük hát magasba mindnyájan a diadalt jelző ágakat!

### Dicséreti sztihirák:

***1. hang.***

KI AZ EMBEREK FELTÁMADÁSA és éle**te** vagy, Krisztus, \* midőn Lázársírja mel**lett** megálltál, \* bebizonyítottad, hogy két természeted van, **Nagy**irgalmú, \* és hogy mint Isten és ember születtél a tiszta**sá**gos Szűztől. \* Hiszen itt emberként kérdezősködtél, hogy hol **te**mették el, \* mint Isten pedig, életadó kéz**in**téseddel \*’ a negyednapos halottat feltá**masz**tottad.

A NÉGY NAP ÓTA **HA**LOTT LÁZÁRT \* az alvilágból fel**tá**masztottad, \* és saját halálod **e**lőtt, Krisztus, \* megrendítetted a ha**lál** hatalmát, \* hiszen egyikünk iránti szereteteddel mindenkinek megígérted a jövendő **sza**badulást. \* Ezért mindenhatóságod előtt leborul**va** kiáltjuk: \*’ Áldott vagy te, Üdvözítőnk, üdvö**zíts** minket!

MÁRTA ÉS MÁRIA ezt mondták az Üd**vö**zítőnek: \* Uram, ha te itt **let**tél volna, \* Lázár nem **halt** volna meg. \* Ám Krisztus a halottak fel**tá**madása, \* a már negyedik napja halottat föl**tá**masztotta. \* Jertek, összes hívek, hó**dol**junk neki, \* ki dicsőség**gel** érkezik, \*’ hogy üdvözítse a mi **lel**künket!

ISTENSÉGED JELEIT megmutattad tanítványa**id**nak, Krisztus, \* a tömegben viszont megalázott maradtál, és titokban akartad **ezt** tartani, \* azért apostolaidnak mint mindent előre **tu**dó Isten, \* kinyilatkoztattad Lá**zár** halálát, \* a tömeg előtt pedig Be**tá**niában \* – noha nem volt ismeretlen előtted barátod**nak** sírhelye \* –, mint ember kérdezősköd**tél** utána; \* de akit te négy napos halála után föl**tá**masztottál, \* az a te isteni erődet kinyil**vá**nította. \*’ Mindenható Urunk, dicső**ség** néked!

**4. hang**

NÉGY NAPJA HALOTT BARÁTODAT életre **keltet**ted, Krisztus, \* Márta és Mária sírását pedig **meg**szüntetted, \* s megmutattad nekik, hogy te ma**gad** vagy az, \* aki isteni hatalmaddal, szabad akarattal mindent **be**töltesz \* s akinek a kerubok szün**te**lenül zengik: \* Hozsanna a ma**gas**ságban! \* Áldott vagy, mindennél fensége**sebb** Isten! \*’ **Di**csőség néked!

MÁRTA MÁRI**ÁNAK** EZT MONDTA: \* A **Mes**ter itt van, \* jöjj, mert **hív** téged! \* Az pedig futva sie**tett** oda, \* ahol az **Úr** állott, \* s meglátva őt felkiáltva lábai e**lé** borult, \* s szeplőtelen lábaidat csókolva **ezt** mondta: \* Ha itt let**tél** volna, Uram, \*’ nem halt volna **meg** az én testvérem.

**8. hang.**

A NEGYEDIK NAPJA HALOTT Lázárt Betániában **fel**támasztottad, \* mert mihelyt oda**áll**tál a sírhoz, \* hívó szavad a halottnak életet **je**lentett, \* s az alvilág félelmében remegve el**bo**csátotta őt. \* **Mek**kora csoda! \*’ Nagyirgalmú U**runk**, dicsőség néked!

AMINT MÁRTÁ**NAK** MONDTAD, Urunk: \* „Én vagyok **a** feltámadás”, \* ezt az igét tettre is **vál**tottad, \* midőn az alvilágból Lá**zárt** visszahívtad. \* Kelts életre engem is, Emberszerető, e**gyütt**érzéseddel, \*’ a halá**los** szenvedélyekből!

***Dicsőség… 2. hang.***

NAGY ÉS DICSŐ CSODA **TÖR**TÉNT MA, \* mert Krisztus a négy nap**ja** halottat \* szavával a sírból é**let**re hívta \* és barátjának **ne**vezte. \* Dicsőítsük őt, a **di**csőségest, \* hogy az igaz Lázár közben**já**rására \*’ a mi lelkünket is **üd**vözítse!

Most és…

*„ÁLDÁSTELJES…”*

***Nagy dicsőítés és elbocsátás.***